pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-5 องค์กรรัฐ-เอกชน-ประชาสังคม ผนึกกำลังตั้ง “สมาพันธ์ปัญญาประดิษฐ์ประเทศไทย”
วันอังคารที่ 19 ตุลาคม 2564
5 องค์กรรัฐ-เอกชน-ประชาสังคม ผนึกกําลังตั้ง “สมาพันธ์ปัญญาประดิษฐ์ประเทศไทย”
5 องค์กรรัฐ-เอกชน-ประชาสังคม ผนึกกําลังตั้ง “สมาพันธ์ปัญญาประดิษฐ์ประเทศไทย”
5 องค์กรรัฐ-เอกชน-ประชาสังคม ผนึกกําลังตั้ง “สมาพันธ์ปัญญาประดิษฐ์ประเทศไทย”
หวังสร้างแพลตฟอร์มปัญญาประดิษฐ์กลางของไทยให้ทุกภาคส่วนใช้งานได้ ยกระดับประเทศสู่อุตสาหกรรมใหม่
รมว.อว. ลั่น ภายใน 10 ปี อว. จะเป็นองค์กรสําคัญขับเคลื่อนไทยไปสู่จุดสูงสุดในระดับสากล สอดรับแผนยุทธศาสตร์ชาติพาไทยหลุดพ้นกับดักรายได้ปานกลาง
เมื่อวันที่ 14 ตุลาคม2564 ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เป็นประธานร่วมกับ นายอนุชา นาคาศัย รัฐมนตรีประจําสํานักนายกรัฐมนตรีในพิธีเปิดโครงการ Super AI Engineer Saeson 2 พิธีลงนามสมาพันธ์ปัญญาประดิษฐ์ประเทศไทย (AI Thailand Consortium) และพิธีมอบเหรียญรางวัลผู้มีความสามารถดีเด่นโครงการ Super AI Engineer Season 1 ณ ห้องแถลงข่าว ชั้น 1 อาคารพระจอมเกล้า สํานักงานปลัด อว.
ทั้งนี้ศ.(พิเศษ) ดร.เอนก ได้กล่าวปาฐกถาพิเศษเรื่อง การพัฒนาบุคลากรและทรัพยากรด้านปัญญาประดิษฐ์เพื่อการพัฒนาประเทศไทย ว่า ในทุกปี ประเทศไทยมีนโยบายเศรษฐกิจและแผนกลยุทธ์ของชาติที่เน้นการสร้างความเข้มแข็งจากของบุคลากร และองค์กรภายใน มีการเตรียมพร้อมที่จะขับเคลื่อนประเทศให้สามารถปรับเปลี่ยนโครงสร้างทางเศรษฐกิจของประเทศไทยสู่เศรษฐกิจดิจิทัล และเชื่อมระหว่างเศรษฐกิจภายในกับเศรษฐกิจโลก ถือได้ว่าเป็นการเพิ่มขีดความสามารถในการแข่งขันและเติบโตทางเศรษฐกิจโดยการใช้เครื่องมือดิจิทัลในการทํางาน ซึ่งความเข้มแข็งภายในนี้ จะต้องสร้างขึ้นจากการยกระดับนวัตกรรม ปัญญาประดิษฐ์ หรือ AI ซึ่งถือเป็นศาสตร์ทางดิจิทัลที่สําคัญ ที่หลายๆ ประเทศที่พัฒนาแล้วต่างให้ความสําคัญและนํามาเป็นส่วนหนึ่งของยุทธศาสตร์ชาติ ประเทศไทยก็เช่นเดียวกัน ที่วันนี้ได้เกิดการรวมตัวกันของทุกภาคส่วนในการจัดตั้งสมาพันธ์ปัญญาประดิษฐ์ประเทศไทยหรือ AI Thailand Consortium ที่ประกอบไปด้วย 5 องค์กร ได้แก่ สํานักงานพัฒนารัฐบาลดิจิทัล (องค์การมหาชน) สพร. ในฐานะองค์กรภาครัฐ ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค) ในฐานะองค์กรภาคการวิจัย สมาคมสภาคณบดีคณะเทคโนโลยีสารสนเทศ ประเทศไทย (CITT) ในฐานะองค์กรภาคการศึกษา สมาคมผู้ประกอบการปัญญาประดิษฐ์ประเทศไทย (AIEAT) ในฐานะองค์กรภาคเอกชน และสมาคมปัญญาประดิษฐ์ประเทศไทย (AIAT) ในฐานะองค์กรภาคประชาสังคม เพื่อสร้างและบริหารจัดการทรัพยากรด้านปัญญาประดิษฐ์ร่วมกัน โดยมุ่งเน้นการจัดทําแพลตฟอร์มปัญญาประดิษฐ์กลางของประเทศไทย (AI Thailand Platform) การสร้างทรัพยากรให้กับประเทศเพื่อใช้งานทั้งในภาครัฐและภาคเอกชน ซึ่งจะนําไปสู่การกระตุ้นให้เกิดการสร้างอุตสาหกรรมปัญญาประดิษฐ์ในประเทศไทยในอนาคต
รมว.อว. กล่าวต่อว่าที่ผ่านมา ทางสมาพันธ์ฯ ได้สร้างผลงานที่เป็นรูปธรรม อาทิ โครงการปัญญาประดิษฐ์สําหรับทุกคน หรือ AI for All ซึ่งมีเป้าหมายที่จะพัฒนาบุคลากรในทุกระดับชั้นให้มีความสามารถพิเศษด้านปัญญาประดิษฐ์ หรือโครงการสุดยอดวิศวกรปัญญาประดิษฐ์ (Super AI Engineer) ซึ่งได้รับความสนใจอย่างกว้างขวางจากหลากหลายวงการ หลากหลายวัย โดยในปีนี้มีผู้สมัครเข้าร่วมโครงการเป็นจํานวนถึง 5,400 คน มากกว่าปีที่แล้วถึง 2.5 เท่า ถือได้ว่าเป็นการสร้างโอกาสที่เท่าเทียม และเป็นจุดเริ่มต้นสําหรับการพัฒนาผู้มีความสามารถ และนําไปสู่การสร้างชุมชนนักพัฒนาปัญญาประดิษฐ์อย่างแท้จริง
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ยืนยันรัฐบาลบริหารเวชภัณฑ์เตียง ยารักษาโควิด-19 มีเพียงพอรองรับผู้ป่วยโควิด-19 ทั่วประเทศ ขณะที่เริ่มหลักเกณฑ์การเดินทางเข้าประเทศไทยในรูปแบบ TEST AND GO
วันจันทร์ที่ 28 กุมภาพันธ์ 2565
โฆษกรัฐบาล เผย "นายกฯ" ยืนยันรัฐบาลบริหารเวชภัณฑ์เตียง  ยารักษาโควิด-19  มีเพียงพอรองรับผู้ป่วยโควิด-19 ทั่วประเทศ ขณะที่เริ่มหลักเกณฑ์การเดินทางเข้าประเทศไทยในรูปแบบ TEST AND GO
โฆษกรัฐบาล เผย "นายกฯ" ยืนยันรัฐบาลบริหารเวชภัณฑ์เตียง  ยารักษาโควิด-19  มีเพียงพอรองรับผู้ป่วยโควิด-19 ทั่วประเทศ ขณะที่เริ่มหลักเกณฑ์การเดินทางเข้าประเทศไทยในรูปแบบ TEST AND GO
วันนี้ (28 กุมภาพันธ์ 2565) นายธนกร วังบุญคงชนะ โฆษกประจําสํานักนายกรัฐมนตรี เผยจํานวนผู้ติดเชื้อโควิด - 19 รายใหม่วันนี้ รวม 22,311 ราย จําแนกเป็นผู้ป่วยจากในประเทศ 22,175 ราย ผู้ป่วยมาจากต่างประเทศ 136 ราย ผู้ป่วยสะสม 668,492 ราย (ตั้งแต่ 1 มกราคม 2565) หายป่วยกลับบ้าน 17,470 ราย หายป่วยสะสม 486,855 ราย (ตั้งแต่ 1 มกราคม 2565) ผู้ป่วยกําลังรักษา 213,645 ราย เสียชีวิต 42 ราย ล่าสุดการให้บริการวัคซีน โควิด-19 สะสมอยู่ที่ 123,555,557 โดส เข็มที่ 1 ฉีดสะสม 53,532,236 โดส เข็มที่ 2 ฉีดสะสม 49,705,225 โดส เข็มที่ 3 ฉีดสะสม 18,675,388 โดส เข็มที่ 4 ฉีดสะสม 1,642,708 โดส
โฆษกประจําสํานักนายกรัฐมนตรี ยังกล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันรัฐบาลบริหารจัดการยา เวชภัณฑ์ ที่ใช้ในการรักษาผู้ป่วยโควิด-19 อย่างเพียงพอ โดยกําชับไปยังองค์การเภสัชกรรม ได้มีการบริหารจัดการสํารอง “ยาฟาวิพิราเวียร์ (Favipiravir)” ให้สอดคล้องกับสถานการณ์โควิด – 19 ในปัจจุบัน ซึ่งขณะนี้ ได้มีการสํารองไว้ จํานวน 24 ล้านเม็ด และทําการผลิตเพิ่มเติมอีก จํานวน 60 ล้านเม็ด รวมการสํารองทั้งสิ้น 84 ล้านเม็ด ขณะเดียวกัน กทม. ยังรายงานว่า มีเตียงว่างสําหรับรองรับผู้ติดเชื้อโควิด – 19 ใน Community Isolation (CI) อีกกว่า 1,300 เตียง และยังเตรียมเปิดเพิ่มอีก 9 แห่ง จํานวน 1,000 เตียง ยืนยันเตียง CI ในกทม. ยังมีว่างพอรองรับผู้ติดเชื้อ โอกาสนี้ นายกรัฐมนตรียังห่วงใยถึงกลุ่มผู้สูงอายุ ผู้ป่วยติดเตียง ผู้มีความเสี่ยงสูงในการได้รับเชื้อ ฝากเตือนไปยังครอบครัวที่มีสมาชิกที่จัดอยู่ในกลุ่มของผู้มีความเสี่ยงในการได้รับเชื้อโควิด – 19 ให้เพิ่มความระมัดระวังสูงสุด จัดสรรพื้นที่ภายในบ้านเพื่อลดการติดเชื้อในครอบครัวด้วย
ทั้งนี้ โฆษกประจําสํานักนายกรัฐมนตรียังย้ําหลักเกณฑ์การเดินทางเข้าประเทศไทยในรูปแบบ TEST AND GO จากการปรับมาตรการใหม่ ที่จะเริ่มต้นในวันที่ 1 มีนาคม 2565 โดยมีขั้นตอนการลงทะเบียน ดังนี้ 1. ลงทะเบียนผ่านระบบ Thailand Pass ที่ https://tp.consular.go.th/ โดยจะใช้เวลาในการพิจารณา 3 - 7 วัน 2. ตรวจหาเชื้อแบบ RT - PCR ผลตรวจภายใน 72 ชม. (ก่อนเดินทาง) 3. เมื่อเดินทางถึงประเทศไทย ผ่านจุดตรวจ และเดินทางไปยังโรงแรมด้วยพาหนะโรงแรมในรูปแบบ sealed route 4. ตรวจหาเชื้อแบบ RT - PCR ในวันแรกและรอผลตรวจที่โรงแรม และ 5. ตรวจ ATK self - test ด้วยตัวเองในวันที่ 5 - 6 และรายงานผลตรวจผ่านช่องทางที่กระทรวงสาธารณสุขกําหนด ทั้งนี้ ย้ําผู้เดินทางต้องเป็นผู้ที่ได้รับวัคซีนครบตามหลักเกณฑ์ที่กระทรวงสาธารณสุขกําหนด และได้รับอย่างน้อย 14 วัน ก่อนเดินทาง
................................
รัฐบาลไทย-ข่าวทำเนียบรัฐบาล-​อนุมัติคืนเบี้ยยังชีพและถอนฟ้องผู้สูงอายุที่รับเบี้ยยังชีพซ้อนสวัสดิการอื่น
วันพฤหัสบดีที่ 25 สิงหาคม 2565
​อนุมัติคืนเบี้ยยังชีพและถอนฟ้องผู้สูงอายุที่รับเบี้ยยังชีพซ้อนสวัสดิการอื่น
วันพุธที่ 24 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสวัสดิภาพผู้สูงอายุ ครม.จึงอนุมัติในหลักการ
การคืนเบี้ยยังชีพให้แก่ผู้สูงอายุที่ได้นําเงินมาคืนทางราชการแล้วจํานวน 28,345 ราย เป็นเงินกว่า 245
ล้านบาท โดยมอบหมายกระทรวงมหาดไทย กทม. เมืองพัทยา และกระทรวงการคลัง
หาแนวทางจ่ายเงินคืนแก่ผู้สูงอายุที่รับเบี้ยยังชีพซ้ําซ้อนกับสวัสดิการอื่นและได้นําเงินมาคืนให้ทางราชการ
รวมทั้งแจ้งให้มีการถอนฟ้องหรือระงับการบังคับคดีในกรณีที่องค์กรปกครองส่วนท้องถิ่นได้มีการดําเนินคดีเรีย
กคืนเบี้ยยังชีพผู้สูงอายุ โดยให้ดําเนินการให้แล้วเสร็จภายในระยะเวลา 1 เดือน ทั้งนี้
ถือเป็นเรื่องที่มีความสําคัญเร่งด่วนสมควรรีบดําเนินการเพื่อหลีกเลี่ยงปัญหาอื่น ๆ เช่น ปัญหาคุณภาพชีวิต
หรือ การขาดโอกาสในการเข้ารับการรักษาพยาบาลของผู้สูงอายุ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“สาธิต” ชื่นชม จ.ตาก ขับเคลื่อนงานการแพทย์ฉุกเฉินครอบคลุมทางบก น้ำ และอากาศ
วันพฤหัสบดีที่ 4 สิงหาคม 2565
“สาธิต” ชื่นชม จ.ตาก ขับเคลื่อนงานการแพทย์ฉุกเฉินครอบคลุมทางบก น้ํา และอากาศ
รัฐมนตรีช่วยว่าการกระทรวงสาธารณสุข ลงพื้นที่จังหวัดตาก ชื่นชมการดําเนินงานการแพทย์ฉุกเฉินที่มีประสิทธิภาพ ครอบคลุมการลําเลียงผู้ป่วยฉุกเฉินทั้งทางบก ทางน้ํา และทางอากาศ ช่วยลดอัตราการเสียชีวิตของผู้ป่วยก่อนถึงโรงพยาบาลได้อย่างดี
วันนี้ (4 สิงหาคม 2565) ที่โรงพยาบาลแม่ระมาด อําเภอแม่ระมาด จังหวัดตาก ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย เรืออากาศเอก นพ.อัจฉริยะ แพงมา เลขาธิการสถาบันการแพทย์ฉุกเฉินแห่งชาติ และคณะ ลงพื้นที่ติดตามการดําเนินงานการแพทย์ฉุกเฉินและเครือข่ายบริการการแพทย์ฉุกเฉินในพื้นที่จังหวัดตาก พร้อมมอบชุดปฏิบัติงานHERO Sky doctor (HERO AWARD) จํานวน 4 คน และมอบเกียรติบัตรให้กับหน่วยปฏิบัติการการแพทย์ฉุกเฉิน และหน่วยงานสนับสนุนงานการแพทย์ฉุกเฉินจังหวัดตาก จํานวน 13 รางวัล
ดร.สาธิต กล่าวว่า กระทรวงสาธารณสุขมีนโยบายพัฒนาระบบบริการทางการแพทย์เพื่อให้ประชาชนเข้าถึงการบริการได้สะดวก รวดเร็ว ซึ่งในพื้นที่ห่างไกลที่การเข้าถึงการรักษา การส่งต่อผู้ป่วย และการขนส่งลําเลียงยา เวชภัณฑ์ มีความลําบากและใช้เวลานาน งานการแพทย์ฉุกเฉินเป็นสิ่งที่มีความสําคัญและจําเป็นอย่างยิ่งเพราะจะช่วยรักษาชีวิตเมื่อเกิดภาวะฉุกเฉิน ทั้งประชาชน นักท่องเที่ยว และผู้ประสบภัยต่างๆ โดยจากการติดตามการดําเนินงานการแพทย์ฉุกเฉิน ของจังหวัดตาก ต้องขอชื่นชมที่พื้นที่ให้ความสําคัญและพัฒนาเรื่องนี้อย่างต่อเนื่อง ตั้งแต่ปี 2547 มีการลําเลียงผู้ป่วยฉุกเฉินครอบคลุมทั้งทางบก น้ํา และอากาศ โดยมีศูนย์รับแจ้งเหตุและสั่งการจังหวัด 2 ศูนย์ ได้แก่ โรงพยาบาลสมเด็จพระเจ้าตากสินมหาราช ดูแลพื้นที่ 4 อําเภอฝั่งตะวันออก และโรงพยาบาลแม่สอด ดูแลพื้นที่ 5 อําเภอฝั่งตะวันตก
ดร.สาธิต กล่าวต่อว่า งานการแพทย์ฉุกเฉินของจังหวัดตาก ทางบก มีหน่วยปฏิบัติการการแพทย์ฉุกเฉิน 73 หน่วยบุคลากรทางการแพทย์ 1,264 คน พนักงานฉุกเฉินการแพทย์และอาสาสมัครฉุกเฉินการแพทย์ 636 คน พร้อมรถพยาบาลฉุกเฉิน 125 คัน ส่วนทางน้ํา มีหน่วยปฏิบัติการฉุกเฉินทางน้ํา 4 หน่วย ได้รับการสนับสนุนเรือ จากหน่วยงานภาครัฐ รัฐวิสาหกิจ และภาคประชาชน ซึ่งจากสถิติ 3 ปีย้อนหลัง ผู้ป่วยฉุกเฉินได้รับบริการลําเลียงทางน้ํา จํานวน 39 ราย และรอดชีวิตทั้งหมด สําหรับทางอากาศ มีการลําเลียงผู้ป่วยด้วยอากาศยาน (Sky Doctor) ตั้งแต่ปี 2557 มีทีมแพทย์ชุดปฏิบัติการลําเลียงผู้ป่วยด้วยอากาศยาน 3 ทีม ได้แก่ ทีมโรงพยาบาลสมเด็จพระเจ้าตากสินมหาราช โรงพยาบาลแม่สอด และโรงพยาบาลอุ้มผาง โดยได้รับการสนับสนุนเฮลิคอปเตอร์ในการลําเลียงผู้ป่วย จาก หน่วยบิน ชปบ.ทบ.กกล.นเรศวร และหน่วยบินตํารวจจังหวัดตาก จนถึงปัจจุบันมีการลําเลียงผู้ป่วยทางอากาศแล้ว 59 ราย และมีแนวโน้มการลําเลียงผู้ป่วยเพิ่มขึ้นทุกปี
“ขอเป็นกําลังใจให้ผู้ปฏิบัติงานทุกภาคส่วน เดินหน้าทํางานเพื่อดูแลสุขภาพและช่วยชีวิตประชาชน การให้บริการการแพทย์ฉุกเฉิน มีเป้าหมายสูงสุด คือ ช่วยเหลือประชาชนให้มีความปลอดภัย เริ่มต้นตั้งแต่จุดเกิดเหตุ จนมาถึงโรงพยาบาล ซึ่งต้องดําเนินการอย่างรวดเร็ว ทันการณ์ ทีมผู้ปฏิบัติงานต้องใช้ทุกทักษะ ทั้งการประเมินอาการ การช่วยเหลือ การเคลื่อนย้ายที่รวดเร็ว ถูกต้อง ตลอดจนกมีการสื่อสารที่กระชับฉับไว ทําให้สามารถดูแลผู้ป่วยได้อย่างมีคุณภาพ ช่วยลดอัตราการเสียชีวิตของผู้ป่วย และเป็นที่ไว้วางใจของประชาชน” ดร.สาธิต กล่าว
************************************ 4 สิงหาคม 2565
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจได้จริงและต่อเนื่อง ช่วงการใช้จ่าย 3 เดือน คาดจะเติมเม็ดเงินในระบบสะพัดได้กว่า 7 หมื่นล้านบาท
วันอาทิตย์ที่ 6 กุมภาพันธ์ 2565
โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจได้จริงและต่อเนื่อง ช่วงการใช้จ่าย 3 เดือน คาดจะเติมเม็ดเงินในระบบสะพัดได้กว่า 7 หมื่นล้านบาท
โฆษกรัฐบาลเผย “นายกฯ” ยินดีโครงการคนละครึ่ง เฟส 4 กระตุ้น - ขับเคลื่อนเศรษฐกิจได้จริงและต่อเนื่อง ช่วงการใช้จ่าย 3 เดือน คาดจะเติมเม็ดเงินในระบบสะพัดได้กว่า 7 หมื่นล้านบาท  เตือนร้านค้า-ประชาชนใช้จ่ายตามเงื่อนไข ห้ามแลกเงินสดผิดกฎหมาย
วันนี้(6ก.พ.65)นายธนกรวังบุญคงชนะโฆษกประจําสํานักนายกรัฐมนตรีเปิดเผยความคืบหน้าโครงการเพิ่มกําลังซื้อให้แก่ผู้มีบัตรสวัสดิการแห่งรัฐระยะที่4โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษระยะที่2และโครงการคนละครึ่งระยะที่4ได้เปิดให้ประชาชนใช้จ่ายวันแรกเมื่อวันอังคารที่1กุมภาพันธ์2565ที่ผ่านมาความคืบหน้าการใช้จ่ายล่าสุด(ข้อมูลวันที่4กุมภาพันธ์2565)มีผู้ใช้สิทธิทุกโครงการรวม24.99ล้านรายและมียอดใช้จ่ายรวมทั้งหมด8,886.93ล้านบาทโดยสรุปผลการใช้จ่ายได้ดังนี้1)โครงการคนละครึ่งระยะที่4มีผู้ใช้สิทธิสะสม15.88ล้านคนยอดใช้จ่ายสะสม7,084.1ล้านบาทแบ่งเป็นส่วนที่ประชาชนจ่ายสะสม3,584.4ล้านบาทและรัฐร่วมจ่ายสะสม3,499.7ล้านบาท2)โครงการเพิ่มกําลังซื้อให้แก่ผู้มีบัตรสวัสดิการแห่งรัฐระยะที่4มีผู้ใช้สิทธิสะสม8.54ล้านคนยอดใช้จ่ายสะสม1,691.26ล้านบาทและ3)โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษระยะที่2มีผู้ใช้สิทธิสะสม0.57ล้านคนยอดใช้จ่ายสะสม111.57ล้านบาท
โฆษกประจําสํานักนายกรัฐมนตรีกล่าวเพิ่มเติมถึงโครงการคนละครึ่งเฟส4ว่าเป็นไปตามนโยบายของพลเอกประยุทธ์ จันทร์โอชานายกรัฐมนตรีและรัฐมนตรีว่าการกระทรวงกลาโหมมีวัตถุประสงค์ชัดเจนเพื่อฟื้นฟูเศรษฐกิจจนถึงระดับฐานรากอย่างต่อเนื่องให้ผู้ประกอบการรายย่อยทุกระดับมีรายได้จากการขายสินค้าและบริการและเป็นการลดภาระค่าใช้จ่ายในชีวิตประจําวันให้กับประชาชนซึ่งขณะนี้กระทรวงการคลังได้ตรวจสอบพบหลักฐานผู้ประกอบการกระทําความผิดเงื่อนไขโครงการฯในลักษณะไม่มีการซื้อขายสินค้าหรือบริการจริงโดยได้มีการระงับสิทธิผู้ประกอบการดังกล่าวเรียบร้อยแล้วและจะเข้าสู่กระบวนการตามหลักเกณฑ์ที่กําหนดและกฎหมายที่เกี่ยวข้องต่อไปดังนั้นจึงขอให้ประชาชนและผู้ประกอบการปฏิบัติตามหลักเกณฑ์เงื่อนไขของโครงการคนละครึ่งระยะที่4และอย่าหลงเชื่อการเชิญชวนตามโฆษณาผ่านช่องทางต่างๆของผู้ไม่หวังดีที่เสนอจะช่วยหาประโยชน์จากโครงการฯโดยไม่ได้ทําการซื้อขายสินค้าหรือบริการจริงอย่างเด็ดขาดเพราะอาจตกเป็นเหยื่อในการสนับสนุนให้เกิดการกระทําความผิดด้วย
“โครงการคนละครึ่งมีวัตถุประสงค์เพื่อฟื้นฟูและกระตุ้นเศรษฐกิจจนถึงระดับฐานรากไม่ได้มีลักษณะของการแจกเงินแต่เป็นการสนับสนุนให้ประชาชนส่งต่อกําลังซื้อไปยังผู้ประกอบการรายย่อยให้สามารถมีรายได้จากการขายสินค้าและการให้บริการได้อย่างต่อเนื่องฝากเตือนประชาชน-ร้านค้าใช้จ่ายโครงการตามที่กําหนดไว้ภาครัฐมีระบบการติดตามตรวจสอบพฤติกรรมหรือธุรกรรมที่ผิดปกติอย่างต่อเนื่องซึ่งหากพบการกระทําความผิดจะไม่สามารถเข้าร่วมโครงการฯได้อีกและมีโทษตามกฎหมายด้วยทั้งนี้โครงการฯเฟส4ใช้จ่ายได้3เดือนซึ่งจะสิ้นสุดในวันที่30เมษายนนี้จะสามารถเพิ่มเม็ดเงินกระตุ้นเศรษฐกิจได้อีกเกือบ7หมื่นล้านบาท”โฆษกประจําสํานักนายกรัฐมนตรีกล่าว
-------
รัฐบาลไทย-ข่าวทำเนียบรัฐบาล-ปลัด สธ.แจงไม่ได้ยกเลิก HI/CI หลังเตรียมเพิ่มบริการดูแลโควิดแบบผู้ป่วยนอก
วันเสาร์ที่ 26 กุมภาพันธ์ 2565
ปลัด สธ.แจงไม่ได้ยกเลิก HI/CI หลังเตรียมเพิ่มบริการดูแลโควิดแบบผู้ป่วยนอก
ปลัดกระทรวงสาธารณสุข แจง การดูแลผู้ติดเชื้อโควิดแบบผู้ป่วยนอก ที่จะเริ่ม 1 มีนาคมนี้ เป็นการจัดบริการเพิ่มจากระบบปกติ ไม่ได้ยกเลิกการดูแลแบบ HI/CI ได้เร่งหารือ 3 ราชวิทยาลัยแพทย์วางหลักเกณฑ์ขั้นตอนการรับบริการ ยืนยันดูแลแบบผู้ป่วยนอกได้
ปลัดกระทรวงสาธารณสุข แจง การดูแลผู้ติดเชื้อโควิดแบบผู้ป่วยนอก ที่จะเริ่ม 1 มีนาคมนี้ เป็นการจัดบริการเพิ่มจากระบบปกติ ไม่ได้ยกเลิกการดูแลแบบHI/CI ได้เร่งหารือ 3 ราชวิทยาลัยแพทย์วางหลักเกณฑ์ขั้นตอนการรับบริการ ยืนยันดูแลแบบผู้ป่วยนอกได้ เนื่องจากโอมิครอน 90% ไม่มีอาการหรืออาการน้อย และเป็นการเตรียมพร้อมเข้าสู่โรคประจําถิ่นในอนาคต
วันนี้ (26 กุมภาพันธ์ 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวถึงการเพิ่มระบบการดูแลผู้ติดเชื้อโควิด 19 แบบผู้ป่วยนอก ที่จะเริ่มวันที่ 1 มีนาคม 2565 ว่า การดูแลผู้ติดเชื้อโควิดแบบผู้ป่วยนอกเป็นบริการเพิ่มเติมจากระบบปกติ ไม่ได้มีการยกเลิกระบบการดูแลรักษาที่บ้านหรือชุมชน (HI/CI) ดังนั้น หากผลตรวจหาเชื้อเป็นบวกยังสามารถติดต่อเข้าระบบ HI/CI ได้ตามปกติ แต่ที่เพิ่มการดูแลแบบผู้ป่วยนอก เพื่อรองรับกรณียังเข้าระบบHI/CI ไม่ได้ หรือยังไม่ได้รับการติดต่อ เป็นทางเลือกให้สามารถไปรับบริการที่คลินิกโรคทางเดินหายใจ(ARI Clinic) ในลักษณะผู้ป่วยนอกได้ ซึ่งจะทําให้ได้รับการตรวจวินิจฉัย จ่ายยารักษาตามระดับอาการอย่างเหมาะสมและให้คําแนะนําในการกลับไปแยกกักรักษาที่บ้าน ซึ่งรายละเอียด ขั้นตอน และหลักเกณฑ์ต่างๆ อยู่ระหว่างการหารือร่วมกับราชวิทยาลัยแพทย์ 3 แห่ง คือ ราชวิทยาลัยกุมารแพทย์แห่งประเทศไทย ราชวิทยาลัยอายุรแพทย์แห่งประเทศไทย และราชวิทยาลัยสูตินรีแพทย์แห่งประเทศไทย
นพ.เกียรติภูมิกล่าวต่อว่า การเพิ่มบริการดูแลผู้ติดเชื้อโควิด 19 แบบผู้ป่วยนอกสามารถทําได้ เนื่องจากโรคโควิด 19 ที่พบในปัจจุบันเป็นสายพันธุ์โอมิครอน ซึ่ง 90% ไม่มีอาการหรืออาการน้อย ไม่จําเป็นต้องเข้ารับการรักษาในโรงพยาบาล ขณะเดียวกันราชวิทยาลัยกุมารแพทย์แห่งประเทศไทยได้ออกคําแนะนําการดูแลผู้ติดเชื้อโควิด 19ในเด็กเบื้องต้นแล้วว่า สามารถตรวจรักษาในลักษณะผู้ป่วยนอกได้ จึงเป็นที่มาของการเพิ่มแนวทางการดูแลดังกล่าว ซึ่งจะครอบคลุมทั้งในเด็กและผู้ใหญ่ ถือเป็นการขับเคลื่อนเเพื่อเตรียมการปรับเปลี่ยนโรคโควิด 19 จากการระบาดใหญ่ (Pandemic) ไปสู่โรคประจําถิ่น (Endemic)
“การไปรับบริการแบบผู้ป่วยนอกโควิดวันที่ 1 มีนาคมนี้ เบื้องต้นสามารถไปรับบริการได้ทุกที่ เนื่องจากยังคงประกาศให้โรคโควิด 19 เป็นโรคฉุกเฉินภายใต้สิทธิUCEP COVID อย่างไรก็ตาม จะมีการหารือกับกองทุนสุขภาพแต่ละกองทุนถึงแนวทางการเบิกจ่ายค่าบริการโควิด 19 แบบผู้ป่วยนอกให้เหมาะสมต่อไป”นพ.เกียรติภูมิกล่าว
************************************ 26 กุมภาพันธ์ 2565
รัฐบาลไทย-ข่าวทำเนียบรัฐบาล-จุรินทร์ย้ำ ราคาน้ำมันปาล์มขวดลงอีกแน่ 3-4 บาท สัปดาห์นี้ ไก่-หมู ตามมา
วันจันทร์ที่ 18 กรกฎาคม 2565
จุรินทร์ย้ํา ราคาน้ํามันปาล์มขวดลงอีกแน่ 3-4 บาท สัปดาห์นี้  ไก่-หมู ตามมา
จุรินทร์ย้ํา ราคาน้ํามันปาล์มขวดลงอีกแน่ 3-4 บาท สัปดาห์นี้  ไก่-หมู ตามมา
วันที่ 18 กรกฎาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ก่อนเริ่มประชุมคณะรัฐมนตรีวันนี้ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้กล่าวถึงผลการดําเนินงานเร่งรัดการลดราคาน้ํามันปาล์มขวดเพื่อให้สอดคล้องกับราคาต้นทุนผลิต ซึ่งในสัปดาห์ที่แล้วราคาขายในห้างสรรพสินค้าและร้านค้าปลีกขนาดใหญ่ ได้ปรับลดลงมา 5-6 บาท และในภายในสัปดาห์นี้ ทางกรมการค้าภายในได้รับการยืนยันจากผู้ประกอบการว่า ราคาจะลดลงอีก 3-4 บาท อย่างแน่นอน
ทั้งนี้ ภายใต้มาตรการเข้าดูแลค่าครองชีพประชาชน กระทรวงพาณิชย์ได้ร่วมขับเคลื่อนอย่างบูรณาการกับทุกภาคส่วน เริ่มตั้งแต่ภาคการเกษตร ภาคอุตสาหกรรม และการจัดจําหน่าย ที่ผ่านมาได้รับความร่วมมือเป็นอย่างดี ภายใต้สถานการณ์เงินเฟ้อทั่วโลก ที่ทําให้ต้นทุนการผลิตและการขนส่งปรับสูงขึ้นอย่างมาก แต่สินค้าที่จําเป็นในชีวิตประจําวันยังสามารถตรึงราคาไว้ได้ หรือแม้มีการปรับขึ้นก็อยู่ในวงจํากัด
นางสาวรัชดา กล่าวด้วยว่า สําหรับไก่สด คาดว่าเร็ว ๆ นี้ราคาจะปรับลดลง หลังจากที่ได้หารือกับโรงชําแหละรายใหญ่ ซี่งพร้อมให้ความร่วมมือ ทั้งนี้ ช่วงก่อนหน้าที่ราคาไก่สดปรับสูงขึ้นเนื่องจาก ส่วนประกอบของอาหารสัตว์เช่น ข้าวสาลีและข้าวบาร์เลย์ ที่ต้องนําเข้าจากต่างประเทศมีราคาสูงขึ้นอย่างมาก ขณะที่ราคาเนื้อหมูก็จะปรับลดลงเช่นเดียวกัน โดยสมาคมผู้เลี้ยงสุกรแห่งชาติ ได้ยืนยันให้ความร่วมมือกับกระทรวง ที่จะรักษาระดับราคาหมูมีชีวิตหน้าฟาร์ม ไว้ที่100 บาทต่อกิโลกรัม แม้ต้นทุนการเลี้ยงยังคงสูง
“นายจุรินทร์ ได้สั่งการเรื่องควบคุมดูแลราคาสินค้า ซึ่งสินค้าบางตัวจะเป็นการดําเนินการในลักษณะความร่วมมือระหว่างภาคส่วนต่างๆ เพราะต้นทุนสินค้าหากนําเข้าจากต่างประเทศและมีราคาสูงขึ้น ก็อาจมีการปรับขึ้นบ้างหากหลีกเลี่ยงไม่ได้ และสินค้าหลายตัวผู้ประกอบการ และผู้จัดจําหน่าย ได้ให้ความร่วมมือด้วยการตรึงราคาสินค้าไว้ โดยกระทรวงพาณิชย์มีการใช้นโยบายวิน-วินโมเดล คือต้องดูปริมาณสินค้าให้เพียงพอ เพื่อป้องกันการเกิดปัญหาสินค้าขาดแคลนอาจเป็นปัญหาต่อเนื่อง อีกทั้งผู้ประกอบการสามารถผลิตสินค้าต่อไปได้ และผู้บริโภคจะไม่ได้รับผลกระทบมากจนเกินไป” นางสาวรัชดา กล่าว
รัฐบาลไทย-ข่าวทำเนียบรัฐบาล-รมว.แรงงาน เร่งจัดทำมาตรฐานครูฝึกมวยไทย โชว์ soft power ในอินเตอร์
วันจันทร์ที่ 1 สิงหาคม 2565
รมว.แรงงาน เร่งจัดทํามาตรฐานครูฝึกมวยไทย โชว์ soft power ในอินเตอร์
กรมพัฒนาฝีมือแรงงาน ระดมผู้เชี่ยวชาญเร่งจัดทํามาตรฐานผู้ฝึกสอนมวยไทย ตามข้อสั่งการ รมว.แรงงาน นายสุขาติ ชมกลิ่น พร้อมทําประชาพิจารณ์ก่อนใช้จริงเพื่อสร้างมาตรฐานฝีมือ สร้างการยอมรับ หวังขยายตลาดในต่างแดน
รัฐบาลไทย-ข่าวทำเนียบรัฐบาล-รมช.ประภัตร มอบโค "โครงการธนาคารโค - กระบือ เพื่อเกษตรกร ตามพระราชดำริ " จังหวัดร้อยเอ็ด ช่วยเหลือเกษตรกร ส่งความสุข รับปีใหม่ 2565
วันเสาร์ที่ 18 ธันวาคม 2564
รมช.ประภัตร มอบโค "โครงการธนาคารโค - กระบือ เพื่อเกษตรกร ตามพระราชดําริ " จังหวัดร้อยเอ็ด ช่วยเหลือเกษตรกร ส่งความสุข รับปีใหม่ 2565
รมช.ประภัตร มอบโค "โครงการธนาคารโค - กระบือ เพื่อเกษตรกร ตามพระราชดําริ " จังหวัดร้อยเอ็ด ช่วยเหลือเกษตรกร ส่งความสุข รับปีใหม่ 2565 เผยกรมการข้าวเตรียมเปลี่ยนเมล็ดพันธ์ข้าว ปี 2565 -2567 ส่งเสริมให้ชาวนาเปลี่ยนใช้เมล็ดพันธุ์คุณภาพ
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เป็นประธานในพิธีมอบโคในโครงการธนาคารโค-กระบือเพื่อเกษตรกรตามพระราชดําริและมอบเวชภัณฑ์ฟื้นฟูสุขภาพสัตว์ณเทศบาลตําบลสีแก้วอําเภอเมืองจังหวัดร้อยเอ็ดโดยมีนายสุรเดชสมิเปรมรองอธิบดีกรมปศุสัตว์นางสาวเสาวลักษณ์ศุภกมลเสนีย์รองเลขาธิการสํานักงานมาตรฐานสินค้าเกษตรและอาหารแห่งชาติ(มกอช.)นายภูสิตสมจิตต์ผู้ว่าราชการจังหวัดร้อยเอ็ดตลอดจนหัวหน้าส่วนราชการกระทรวงเกษตรและสหกรณ์ผู้นําภาคประชาชนและเกษตรกรเข้าร่วม
ทั้งนี้นายประภัตรกล่าวว่าโครงการธนาคารโค-กระบือเพื่อเกษตรกรตามพระราชดําริเกิดขึ้นจากพระมหากรุณาธิคุณพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวที่ทรงพระราชทานมอบโคให้แก่เกษตรกรตําบลสีแก้วและตําบลปอภารเพื่อช่วยเหลือเกษตรกรที่ยากจนให้มีโคเป็นของตนเองและขยายผลให้กับเกษตรกรข้างเคียงเป็นปัจจัยในการประกอบอาชีพเกษตรกรรมเพิ่มผลผลิตทางการเกษตรทําให้เกษตรกรมีรายได้และมีความเป็นอยู่ที่ดีขึ้นได้มูลโคเป็นปุ๋ยคอกได้โคเป็นทรัพย์สินของตนเองเป็นการเพิ่มรายได้ลดรายจ่ายรวมถึงเป็นการสนับสนุนให้เกษตรกรมีส่วนร่วมในการรวมกลุ่มสร้างความเข้มแข็งให้กับชุมชน
"วันนี้มีการส่งมอบโคในโครงการธนาคารโค-กระบือเพื่อเกษตรกรตามพระราชดําริ70ตัวมอบเวชภัณฑ์ฟื้นฟูสุขภาพสัตว์จํานวน70ชุดหญ้าอาหารสัตว์พระราชทานจํานวน100ฟ่อนนอกจากนี้ยังมีข่าวดีซึ่งนับเป็นของขวัญปีใหม่มามอบให้เกษตรกรตําบลสีแก้วและตําบลปอภารอําเภอเมืองจังหวัดร้อยเอ็ดโดยก่อนปีใหม่2565กระทรวงเกษตรฯภายใต้โครงการธนาคารโค-กระบือเพื่อเกษตรกรตามพระราชดําริจะจัดโคมามอบให้อีก140ตัวเพื่อจัดสรรเพิ่มเติมให้ครบอย่างน้อยหมู่บ้านละ5ตัว"รมช.ประภัตรกล่าว
นายประภัตรกล่าวด้วยว่าเพื่อเป็นการส่งเสริมการปลูกข้าวที่มีประสิทธิ์ภาพมากขึ้นตนได้มอบหมายให้กรมการข้าวที่อยู่ในการกํากับดูแลเร่งดําเนินโครงการส่งเสริมการเปลี่ยนเมล็ดพันธุ์ข้าวปี2565 -2567เพื่อส่งเสริมให้ชาวนาเปลี่ยนเมล็ดพันธุ์ข้าวคุณภาพดีสําหรับใช้เพาะปลูกและเพิ่มประสิทธิภาพการผลิตข้าวให้สามารถแข่งขันในตลาดโลกในพื้นที่ปลูกข้าว76จังหวัดซึ่งศูนย์เมล็ดพันธุ์ข้าวที่ผลิตและจําหน่ายเมล็ดพันธุ์ข้าว29แห่งได้มึการเตรียมพร้อมในช่วงเดือนมกราคม2565 -กันยายน2567โดยมีเป้าหมายในปี2565จํานวน5ล้านไร่เมล็ดพันธุ์ข้าว75,000ตันปี2566จํานวน10ล้านไร่เมล็ดพันธุ์ข้าว150,000ตันและปี2567จํานวน12ล้านไร่เมล็ดพันธุ์ข้าว180,000ตันรวมทั้งสิ้น27ล้านไร่เมล็ดพันธุ์ข้าว405,000ตัน
รัฐบาลไทย-ข่าวทำเนียบรัฐบาล-รัฐบาลเร่งขับเคลื่อน "เมืองอัจฉริยะ (Smart City)" ยกระดับการบริหารจัดการเมือง สอดคล้องกับยุทธศาสตร์ชาติ 20 ปี
วันศุกร์ที่ 31 ธันวาคม 2564
รัฐบาลเร่งขับเคลื่อน "เมืองอัจฉริยะ (Smart City)" ยกระดับการบริหารจัดการเมือง สอดคล้องกับยุทธศาสตร์ชาติ 20 ปี
.....
โครงการเมืองอัจฉริยะ เป็นโครงการที่รัฐบาลเร่งขับเคลื่อนเพื่อเพิ่มคุณภาพชีวิตให้กับคนไทย และจากความร่วมมือของทุกฝ่าย ล่าสุด ได้มีเมือง/พื้นที่ที่ผ่านเกณฑ์ จนได้รับมอบตราสัญลักษณ์เมืองอัจฉริยะประเทศไทย จากพลเอก ประวิตร วงษ์สุวรรณ รองนายกรัฐมนตรี จํานวนกว่า 15 เมือง
.
โดย 15 เมืองอัจฉริยะดังกล่าว ถือว่าเป็นต้นแบบของเมืองที่ได้ดําเนินการจนเป็นรูปธรรมอย่างชัดเจน ประกอบด้วย
1. ขอนแก่นเมืองอัจฉริยะ
2. ฉะเชิงเทรา เมืองน่าอยู่ น่าเที่ยว น่าลงทุน
3. ภูเก็ตเมืองอัจฉริยะ
4. เมืองศรีตรัง
5. การพัฒนาเมืองอัจฉริยะเพื่อสนับสนุนการพัฒนาพื้นที่โดยรอบคลองผดุงกรุงเกษม
6. เมืองอัจฉริยะย่านพระราม 4
7. สามย่านสมาร์ทซิตี้
8. การพัฒนาเมืองเก่าอย่างชาญฉลาด เทศบาลนครเชียงใหม่
9. เมืองอัจฉริยะเพื่อความเป็นเลิศที่ยั่งยืนสู่ชุมชน พื้นที่มหาวิทยาลัยเชียงใหม่และพื้นที่ประกอบ
10. เมืองแม่เมาะน่าอยู่ จ.ลําปาง
11. ยะลาเมืองอัจฉริยะเพื่อการมีส่วนร่วมของประชาชน
12. นครสวรรค์สมาร์ทซิตี้
13. แสนสุขสมาร์ทซิตี้ จ.ชลบุรี
14. เมืองอัจฉริยะวังจันทร์วัลเลย์ จ.ระยอง
15. เมืองอัจฉริยะมักกะสัน เพื่อสนับสนุนบริการรถไฟของโครงการรถไฟความเร็วสูงเชื่อมสามสนามบิน
.
การดําเนินโครงการดังกล่าว สอดคล้องกับเป้าหมายยุทธศาสตร์ชาติ 20 ปี ที่ต้องการให้เกิดการกระจายศูนย์กลางความเจริญทางเศรษฐกิจและสังคม ซึ่งจะช่วยลดความเหลื่อมล้ําในทุกมิติ อันจะส่งผลให้ประเทศไทยมีความมั่นคง มั่งคั่ง และยั่งยืน
.
อ่านเพิ่มเติม คลิกhttps://www.thaigov.go.th/news/contents/details/49855
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงแรงงานสรุปผลโครงการช่วย SMEs รัฐบาลทุ่มงบอุดหนุนเม็ดเงินกว่า 2 หมื่น 6 พันล้านบาท
วันอังคารที่ 8 กุมภาพันธ์ 2565
กระทรวงแรงงานสรุปผลโครงการช่วย SMEs รัฐบาลทุ่มงบอุดหนุนเม็ดเงินกว่า 2 หมื่น 6 พันล้านบาท
รัฐมนตรีว่าการกระทรวงแรงงาน สรุปผลโครงการช่วย SMEs ดําเนินการ 3 เดือน ช่วยสถานประกอบการ 204,366 ราย รักษาระดับการจ้างงานคนไทยเพิ่ม 168,080 คน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า โครงการส่งเสริมและรักษาระดับการจ้างงานในธุรกิจ SMEs ขณะนี้ได้สิ้นสุดการดําเนินการตามโครงการแล้ว โดยโครงการฯมีระยะเวลาดําเนินการตั้งแต่เดือนพฤศจิกายน 2564 – มกราคม 2565 เป็นเวลา 3 เดือน ตลอดระยะเวลามีการจ่ายเงินอุดหนุนนายจ้าง 204,366 ราย ลูกจ้างสัญชาติไทย 2,872,613 คน ส่งเสริมการจ้างงานใหม่ในสถานประกอบการ 37,942 แห่ง ช่วยรักษาระดับการจ้างงานคนไทยเพิ่ม 168,080 คน เป็นเงินอุดหนุนตลอดโครงการทั้งสิ้น จํานวน 26,180,046,000 บาท (สองหมื่นหกพันหนึ่งร้อยแปดสิบล้านสี่หมื่นหกพันบาท) โดยกิจการ 5 อันดับแรกที่มีการจ้างงานเพิ่มขึ้น ได้แก่ 1.โรงแรม รีสอร์ท และห้องชุด 2.การบริการด้านอาหารในภัตตาคาร/ร้านอาหาร 3. กิจกรรมรักษาความปลอดภัยส่วนบุคคล 4.ร้านสะดวกซื้อ/มินิมาร์ท 5. การบริการทําความสะอาดทั่วไปของตัวอาคาร
“รัฐบาลโดยการนําของพล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ห่วงใยธุรกิจในกลุ่ม SMEs และแรงงานไทยที่ได้รับผลกระทบจากสถานการณ์การแพร่ระบาดของโรคโควิด - 19 อย่างยิ่ง ท่านได้มอบหมายกระทรวงแรงงาน โดยกรมการจัดหางาน ช่วยเหลือธุรกิจขนาดเล็ก – กลางที่ได้รับผลกระทบจากสถานการณ์การแพร่ระบาดของโรคโควิด – 19 ผ่านโครงการส่งเสริมและรักษาระดับการจ้างงานในธุรกิจ SMEs เพื่อให้เกิดสภาพคล่อง มีทุนหมุนเวียนในการประกอบและฟื้นคืนกิจการให้กลับมาแข็งแรงประสบผลสําเร็จดั่งในอดีตก่อนมีโรคโควิด พร้อมกับส่งเสริมและรักษาการจ้างงานลูกจ้างคนไทยให้มีงาน มีรายได้สม่ําเสมอ สามารถดูแลตนเองและครอบครัวได้” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สําหรับโครงการส่งเสริมและรักษาระดับการจ้างงานในธุรกิจ SMEs ที่เพิ่งเสร็จสิ้นไปนั้น มีการเปิดให้ลงทะเบียนร่วมโครงการ ทั้งสิ้น 2 ระยะ รอบที่ 1 วันที่ 20 ต.ค. 2564 – 20 พ.ย. 64 และรอบที่ 2 ในวันที่ 23 พ.ย. 64 – 20 ธ.ค. 64 เนื่องจากพบว่าโครงการฯได้รับความสนใจ และได้รับการชื่นชมจากนายจ้างสถานประกอบการจํานวนมาก เพราะประโยชน์เกิดกับนายจ้าง สถานประกอบการโดยตรง ทําให้นายจ้างสถานประกอบการที่ลงทะเบียนไม่ทันภายในรอบที่ 1 ขอให้กระทรวงแรงงานทบทวนเปิดลงทะเบียนในระยะที่ 2 เพื่อสถานประกอบได้รับสิทธิทั่วถึง โดยนายจ้าง สถานประกอบการภาคเอกชนที่มีลูกจ้างไม่เกิน 200 คน ที่รับอนุมัติร่วมโครงการฯ จะได้รับเงินอุดหนุนจากรัฐบาล 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือน ในเดือนพฤศจิกายน 2564 -มกราคม 2565 และหากมีการจ้างงานเพิ่มจากยอดการจ้างงาน ณ วันที่ 16 พฤศจิกายน 2564 จะได้รับเงินส่งเสริมการจ้างงานใหม่ จํานวน 3,000 บาทต่อลูกจ้างสัญชาติไทย 1 คนต่อเดือน ตามจํานวนการจ้างงานจริง โดยมีเงื่อนไข คือ นายจ้างต้องรักษาระดับการจ้างงานไม่ต่ํากว่าร้อยละ 95 ในระหว่างเข้าร่วมโครงการฯ หากไม่สามารถทําได้ จะไม่ได้รับเงินอุดหนุนในเดือนนั้น ซึ่งเงื่อนไขสําคัญข้อนี้ ช่วยลดโอกาสที่ลูกจ้างจะถูกเลิกจ้างในช่วงที่นายจ้าง/สถานประกอบการร่วมโครงการฯ
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 27 กรกฎาคม – 2 สิงหาคม 2565
วันพุธที่ 3 สิงหาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 27 กรกฎาคม – 2 สิงหาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 27 กรกฎาคม – 2 สิงหาคม 2565 พบการกระทําผิด จํานวน 241 คดี คิดเป็นเงินค่าปรับ 7.00 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 27 กรกฎาคม – 2 สิงหาคม 2565) พบว่ามีการกระทําผิด จํานวน 241 คดี คิดเป็นเงินค่าปรับ 7.00 ล้านบาท โดยแยกเป็น สุรา จํานวน 131 คดี ค่าปรับ 2.20 ล้านบาท ยาสูบ จํานวน 78 คดี ค่าปรับ 3.57 ล้านบาท ไพ่ จํานวน 1 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 7 คดี ค่าปรับ 0.11 ล้านบาท รถจักรยานยนต์ จํานวน 16 คดี ค่าปรับ 0.43 ล้านบาท และสินค้าอื่น ๆ จํานวน 8 คดี ค่าปรับ 0.68 ล้านบาท โดยมีของกลางแยกเป็นสุรา จํานวน 3,054.450 ลิตร ยาสูบ จํานวน 8,868 ซอง ไพ่ จํานวน 60 สํารับ น้ํามันและผลิตภัณฑ์น้ํามัน จํานวน 3,750.000 ลิตร รถจักรยานยนต์ จํานวน 18 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 2 สิงหาคม 2565 พบว่า มีการกระทําผิด จํานวน 22,937 คดี คิดเป็นเงินค่าปรับ 417.51 ล้านบาท โดยแยกเป็น สุรา จํานวน 12,453 คดี ค่าปรับ 109.17 ล้านบาท ยาสูบ จํานวน 7,829 คดี ค่าปรับ 211.43 ล้านบาท ไพ่ จํานวน 338 คดี ค่าปรับ 3.27 ล้านบาท น้ํามันและผลิตภัณฑ์น้ํามัน จํานวน 719 คดี ค่าปรับ 26.29 ล้านบาท น้ําหอม จํานวน 101 คดี ค่าปรับ 9.74 ล้านบาท รถจักรยานยนต์ จํานวน 945 คดี ค่าปรับ จํานวน 22.20 ล้านบาท และสินค้าอื่น ๆ จํานวน 552 คดี ค่าปรับ 35.41 ล้านบาท โดยมีของกลางแยกเป็นน้ําสุรา จํานวน 191,291.715 ลิตร ยาสูบ จํานวน 3,238,137 ซอง ไพ่ จํานวน 20,073 สํารับ น้ํามันและผลิตภัณฑ์น้ํามัน จํานวน 903,114.000 ลิตร น้ําหอม จํานวน 288,427 ขวด รถจักรยานยนต์ จํานวน 1,154 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
https://webdev.excise.go.th/act2560/suppress-news/42-2565/849-2565-27-2-2565-34
รัฐบาลไทย-ข่าวทำเนียบรัฐบาล-นายก ห่วงเหตุไฟไหม้โรงงานผลิตโฟมย่านกิ่งแก้ว สั่งการรมว.เฮ้ง รุดเยี่ยมศูนย์อำนวยการฯ และให้กำลังใจผู้บาดเจ็บจากแรงระเบิดที่ รพ.บางพลี และ รพ.สมุทรปราการ
วันอังคารที่ 6 กรกฎาคม 2564
นายก ห่วงเหตุไฟไหม้โรงงานผลิตโฟมย่านกิ่งแก้ว สั่งการรมว.เฮ้ง รุดเยี่ยมศูนย์อํานวยการฯ และให้กําลังใจผู้บาดเจ็บจากแรงระเบิดที่ รพ.บางพลี และ รพ.สมุทรปราการ
รัฐมนตรีว่าการกระทรวงแรงงาน ลงพื้นที่เยี่ยมศูนย์อํานวยการป้องกันและบรรเทาสาธารณภัยเหตุเพลิงไหม้ รวมทั้งเยี่ยมให้กําลังใจคนงานและประชาชนที่ได้รับบาดเจ็บจากแรงระเบิดทุกคน ที่โรงพยาบาลบางพลี และโรงพยาบาลสมุทรปราการ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา ห่วงใยลูกจ้างและพี่น้องประชาชนทุกคนที่ได้รับบาดเจ็บกรณีเกิดเหตุเพลิงไหม้โรงงาน บริษัท หมิงตี้เคมีคอล จํากัด ประกอบกิจการเกี่ยวกับเม็ดโฟมและพลาสติกขนาดใหญ่ ตั้งอยู่ที่ ซอยกิ่งแก้ว 21 ตําบลบางพลีใหญ่ อําเภอบางพลี จังหวัดสมุทรปราการ จึงได้มอบหมายให้ผมลงพื้นที่แทนท่าน มาเยี่ยมศูนย์อํานวยการป้องกันและบรรเทาสาธารณภัยเหตุเพลิงไหม้ รวมทั้งเยี่ยมให้กําลังใจคนงานและประชาชนที่ได้รับบาดเจ็บจากแรงระเบิดทุกคน ที่โรงพยาบาลบางพลี และโรงพยาบาลสมุทรปราการ โดยมีนายสุทธิ สุโกศล ปลัดกระทรวงแรงงาน นายแพทย์พิเชษฐ พัวพันกิจเจริญ ผู้อํานวยการโรงพยาบาลบางพลี นายทศพล กฤตวงศ์วิมาน เลขาธิการสํานักงานประกันสังคมพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย
นายสุชาติยังกล่าวถึงการให้ความช่วยเหลือของหน่วยงานในสังกัดกระทรวงแรงงานว่า เบื้องต้นสํานักงานประกันสังคมจะได้ตรวจสอบสถานะความเป็นผู้ประกันตนที่ได้รับบาดเจ็บให้ได้เข้ารับการรักษาพยาบาลตามสิทธิประโยชน์ในเรื่องของการรักษาพยาบาล และสิทธิอื่นๆ ที่พึงได้ และให้กรมการจัดหางานเตรียมหาตําแหน่งงานรองรับกรณีนายจ้างไม่สามารถจ้างลูกจ้างทํางานต่อไปได้ กรมสวัสดิการและคุ้มครองแรงงาน ได้มอบให้ศูนย์ความปลอดภัยในการทํางานเขต 10 และสํานักงานสวัสดิการและคุ้มครองแรงงานงาน จ.สมุทรปราการ เข้าร่วมตรวจสอบสถานที่เกิดเหตุ หน่วยงานในสังกัดกระทรวงแรงงานจังหวัดสมุทรปราการ จะได้ประสานความช่วยเหลือเพื่อจ่ายสิทธิประโยชน์แก่ผู้ประกันตนที่ได้รับบาดเจ็บทุกคนต่อไป
รัฐบาลไทย-ข่าวทำเนียบรัฐบาล-ดีอีเอส จัดอบรมแนวทางประเมินความเสี่ยงการทุจริต FRAs ประจำปี 2565
วันศุกร์ที่ 18 กุมภาพันธ์ 2565
ดีอีเอส จัดอบรมแนวทางประเมินความเสี่ยงการทุจริต FRAs ประจําปี 2565
ดีอีเอส จัดอบรมแนวทางประเมินความเสี่ยงการทุจริต FRAs ประจําปี 2565
เมื่อวันที่17กุมภาพันธ์2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นประธานเปิดการฝึกอบรมเชิงปฏิบัติการให้ความรู้เกี่ยวกับแนวทางการประเมิณความเสี่ยงFARs : FRAUD RISK – ASSESSMENTSประจําปี2565โดยมีเจ้าหน้าที่คณะทํางานย่อยการประเมินITAการประเมินความเสี่ยงการทุจริตจากหน่วยงานในสังกัดฯเข้าร่วมกิจกรรมณห้องประชุม802ชั้น8สํานักงานปลัดกระทรวงดิจิทัลฯโดยการจัดอบรมครั้งนี้เพื่อให้บุคลากรที่ร่วมการฝึกอบรมมีความรู้ความเข้าใจและเทคนิควิธีการเกี่ยวกับการแนวทางประเมินความเสี่ยงการทุจริตFRAs ซึ่งเป็นไปตามที่สํานักงานคณะกรรมการป้องกันและปราบปรามการทุจริตในภาครัฐ(ป.ป.ท.)กําหนด มีเป้าหมายเพื่อขับเคลื่อนให้หน่วยงานภาครัฐมีมาตรการระบบหรือแนวทางในการบริหารจัดการความเสี่ยงของการดําเนินงานที่อาจก่อให้เกิดการทุจริต
**************
รัฐบาลไทย-ข่าวทำเนียบรัฐบาล-ประชุมนัดแรก กรรมการผู้แทนพิเศษของรัฐบาล​ ในการแก้ไขปัญหาจังหวัดชายแดนภาคใต้
วันศุกร์ที่ 28 มกราคม 2565
ประชุมนัดแรก กรรมการผู้แทนพิเศษของรัฐบาล​ ในการแก้ไขปัญหาจังหวัดชายแดนภาคใต้
ประชุมนัดแรก กรรมการผู้แทนพิเศษของในการแก้ไขปัญหาจังหวัดชายแดนภาคใต้
เมื่อวันที่ 28 ม.ค.65 พล.อ.ชัยชาญ ช้างมงคล รมช.กห./ประธานกรรมการผู้แทนพิเศษ ของรัฐบาลในการแก้ไขปัญหาจังหวัดชายแดนภาคใต้ (ปธ.คผบ.จชต.) และกรรมการผู้แทนพิเศษ ของรัฐบาลฯ ทั้ง 6 ท่าน ที่รับผิดชอบงานด้านความมั่นคง, ด้านเศรษฐกิจ, ด้านต่างประเทศ, ด้าน สังคมพหุวัฒนธรรม, ด้านการศึกษา และด้านประสานการมีส่วนร่วม ได้เดินทางไปประชุม คณะกรรมการฯ ครั้งที่ 1/2565 ภายหลังมีการแต่งตั้งตามมติ ครม. ณ สานักงานเลขานุการ คณะกรรมการขับเคลื่อนการแก้ไขปัญหาจังหวัดภาคใต้ ส่วนหน้า อ.หนองจิก จ.ปัตตานี โดยมี ผู้ว่าราชการจังหวัด และหัวหน้าส่วนราชการในพื้นที่จังหวัดชายแดนภาคใต้ เข้าร่วมประชุม เพื่อประสานการทางานร่วมกันในการขับเคลื่อนงานการแก้ไขปัญหาต่าง ๆ ตามแผนงาน/ โครงการ ที่หน่วยงานได้รับงบประมาณ รวมทั้งการรับฟังปัญหา ข้อขัดข้อง และให้ข้อเสนอแนะ ที่เป็นประโยชน์ในการปรับปรุงการดาเนินการและการบริหารจัดการให้เกิดเอกภาพ มีความคล่องตัว และตอบสนองความต้องการของพี่น้องประชาชนในพื้นที่จังหวัดชายแดนภาคใต้อย่างต่อเนื่อง ในอันที่จะมุ่งไปสู่การดาเนินงานตามเป้าหมายที่หน่วยงานได้กาหนดไว้ ซึ่งจะส่งผลให้ประชาชน ในพื้นที่มีความมั่นคงปลอดภัยในชีวิตและทรัพย์สิน สามารถดารงชีวิตอยู่ด้วยความสงบสุข อย่างยั่งยืน ตลอดไป
---------------
รัฐบาลไทย-ข่าวทำเนียบรัฐบาล-ครม. เห็นชอบขยายระยะเวลาการเปิดรับนักท่องเที่ยวกลุ่ม STV ต่ออีก 1 ปี สิ้นสุด 30 ก.ย. 2565
วันอังคารที่ 28 กันยายน 2564
ครม. เห็นชอบขยายระยะเวลาการเปิดรับนักท่องเที่ยวกลุ่ม STV ต่ออีก 1 ปี สิ้นสุด 30 ก.ย. 2565
ครม. เห็นชอบขยายระยะเวลาการเปิดรับนักท่องเที่ยวกลุ่ม STV ต่ออีก 1 ปี สิ้นสุด 30 ก.ย. 2565
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 28 ก.ย. 2564 ได้เห็นชอบการขยายระยะเวลาการเปิดรับนักท่องเที่ยวประเภทพิเศษ Special Tourist VISA(STV) ต่อไปอีก 1 ปี จากเดิมที่จะสิ้นสุดในวันที่ 30 ก.ย. 2564 นี้ ไปสิ้นสุด 30 ก.ย.2565 ตามที่กระทรวงการท่องเที่ยวและกีฬาเสนอ
โดยมีสาระสําคัญเป็นการอนุมัติประกาศกระทรวงมหาดไทย 2 เรื่อง ได้แก่ เรื่องการอนุญาตให้คนต่างด้าวบางจําพวกอยู่ในราชอาณาจักรเป็นกรณีพิเศษ Special Tourist Visa(STV) และ เรื่องการอนุญาตให้คนต่างด้าวบางจําพวกอยู่ในราชอาณาจักรได้เป็นกรณีพิเศษ เข้ามาท่องเที่ยวโดยเรือสําราญและกีฬา(เรือยอร์ช)
น.ส.ไตรศุลี กล่าวว่า การขยายระยะเวลาโครงการนี้จะสนับสนุนให้คนต่างชาติที่มีกําลังซื้อสูง ที่มีความประสงค์เดินทางมาพร้อมครอบครัวเพื่อพํานักในประเทศไทยระยะยาว(Long Stay) ตั้งแต่ 90-270 วัน เข้ามาในประเทศเพิ่มขึ้น ซึ่งจะทําให้มีการนําเงินตราต่างประเทศเข้ามาสู่ประเทศไทย ช่วยขับเคลื่อนเศรษฐกิจโดยเฉพาะอุตสาหกรรมท่องเที่ยวและธุรกิจเกี่ยวเนื่อง เกิดการสร้างงาน อาชีพ รายได้ มีเงินหมุนเวียนในระบบเศรษฐกิจของประเทศโดยรวม
ทั้งนี้ กระทรวงการท่องเที่ยวและกีฬา รายงานว่า ผลการดําเนินงานในระยะ 1 ปีที่ผ่านมามีกลุ่มนักท่องเที่ยวมีศักยภาพและกลุ่ม Long Stay เดินทางเข้ามาประเทศไทยผ่านแนวทาง STV จํานวน 5,609 ราย สร้างรายได้ให้แก่อุตสาหกรรมท่องเที่ยวมีเงินหมุนเวียนในเศรษฐกิจไม่น้อยกว่า 1,243 ล้านบาท ซึ่งกลุ่มนักท่องเที่ยวต่างชาติที่เข้ามา ได้แก่ นักท่องเที่ยวจากจีน ฮ่องกง สิงคโปร์ เดนมาร์ก เนเธอร์แลนด์ สเปนและโครเอเชีย
จังหวัดที่นักท่องเที่ยวเดินทางหลังกักตัวมากที่สุด ได้แก่ กรุงเทพฯ สุราษฎร์ธานี(เกาสมุย) ภูเก็ต อุดรธานี ชลบุรี(พัทยา) ปทุมธานี นนทบุรี เชียงใหม่ และระยอง โดยส่วนใหญ่พํานักในประเทศไทยเฉลี่ย 90 วัน
รัฐบาลไทย-ข่าวทำเนียบรัฐบาล-กรมการขนส่งทางบก เปิดเผยขั้นตอนการลงทะเบียนรับสิทธิช่วยเหลือสำหรับผู้ขับรถแท็กซี่และมอเตอร์ไซค์รับจ้าง อายุเกิน 65 ปี ที่ประกอบอาชีพใน 29 จังหวัด ตามประกาศ ศบค.
วันจันทร์ที่ 18 ตุลาคม 2564
กรมการขนส่งทางบก เปิดเผยขั้นตอนการลงทะเบียนรับสิทธิช่วยเหลือสําหรับผู้ขับรถแท็กซี่และมอเตอร์ไซค์รับจ้าง อายุเกิน 65 ปี ที่ประกอบอาชีพใน 29 จังหวัด ตามประกาศ ศบค.
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า หลังจาก ครม. มีมติเห็นชอบตามที่กระทรวงคมนาคมเสนอมาตรการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะ ที่มีอายุเกิน 65 ปี ที่ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติม และประกอบอาชีพขับรถอยู่ในพื้นที่ควบคุมสูงสุดและเข้มงวด 29 จังหวัด แบ่งเป็น ผู้ขับรถแท็กซี่และรถจักรยานยนต์สาธารณะที่ประกอบอาชีพขับรถใน 13 จังหวัดตามข้อกําหนดฉบับที่ 25 และฉบับที่ 28 จะได้รับเงินช่วยเหลือ 10,000 บาทต่อคน (กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ฉะเชิงเทรา ชลบุรี พระนครศรีอยุธยา นราธิวาส ปัตตานี ยะลา สงขลา) และการช่วยเหลือผู้ขับรถแท็กซี่และรถจักรยานยนต์สาธารณะที่ประกอบอาชีพขับรถใน 16 จังหวัด ตามข้อกําหนดฉบับที่ 30 จะได้รับเงินช่วยเหลือ 5,000 บาทต่อคน (กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบุรี เพชรบูรณ์ ระยอง ราชบุรี ลพบุรี สิงห์บุรี สมุทรสงคราม สระบุรี สุพรรณบุรี อ่างทอง) ผู้ขับรถแท็กซี่และรถจักรยานยนต์สาธารณะที่เข้าหลักเกณฑ์เงื่อนไขดังกล่าวต้องลงทะเบียนด้วยตนเอง ระหว่างวันที่ 25 ตุลาคม - 5 พฤศจิกายน 2564 ในวันและเวลาราชการ ณ อาคาร 6 ชั้น 7 กรมการขนส่งทางบก (ขบ.) กลุ่มวิชาการขนส่ง สํานักงานขนส่งกรุงเทพมหานครพื้นที่ 1 - 4 และกลุ่มวิชาการขนส่ง สํานักงานขนส่งจังหวัดทั่วประเทศ พร้อมเอกสารตามที่กําหนด ได้แก่ ใบคําขอเพื่อรับสิทธิช่วยเหลือ (ณ จุดลงทะเบียน) บัตรประจําตัวประชาชน ใบอนุญาตขับรถสาธารณะ บัตรประจําตัวผู้ขับรถสาธารณะ กรณีรถเช่า ต้องมีข้อมูลทะเบียนรถที่เช่าขับและผู้ให้เช่ารถได้ โดยกรมการขนส่งทางบกจะทําการตรวจสอบข้อมูลจากผู้ให้เช่าก่อนรับสิทธิ ทั้งนี้ จะเปิดให้จองคิวลงทะเบียน ตั้งแต่วันที่ 18 ตุลาคม - 5 พฤศจิกายน 2564 ผ่านแอปพลิเคชัน DLT Smart Queue หรือเว็บไซต์ https://gecc.dlt.go.th
อธิบดีกรมการขนส่งทางบก กล่าวเพิ่มเติมว่า สําหรับผู้ที่จะได้รับเงินช่วยเหลือต้องเป็นผู้ขับรถแท็กซี่และรถจักรยานยนต์สาธารณะที่มีอายุเกิน 65 ปี มีศักยภาพในการขับรถ มีใบอนุญาตขับรถสาธารณะ และบัตรประจําตัวผู้ขับรถสาธารณะ รถที่ใช้ประกอบอาชีพต้องชําระภาษีครบถ้วน มีรายชื่อในฐานข้อมูลของ ขบ. สําหรับการจ่ายเงินช่วยเหลือจะจ่ายผ่านบัญชีพร้อมเพย์เฉพาะการผูกบัญชีพร้อมเพย์กับเลขบัตรประจําตัวประชาชน แบ่งเป็น 2 รอบ คือ รอบที่ 1 ระหว่างวันที่ 8 - 12 พฤศจิกายน 2564 สําหรับรถจักรยานยนต์สาธารณะและรถแท็กซี่ส่วนบุคคล และรอบที่ 2 ระหว่างวันที่ 22 - 26 พฤศจิกายน 2564 สําหรับรถแท็กซี่ที่เช่าขับ สอบถามเพิ่มเติมได้ที่ โทร. สายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-ดีอีเอส จัดพิธีรับพระราชทานเครื่องราชอิสริยาภรณ์ฯ ปี 2564 ให้แก่ข้าราชการและบุคลากรกระทรวงดิจิทัล-หน่วยงานในสังกัด 24 ราย
วันพฤหัสบดีที่ 7 กรกฎาคม 2565
ดีอีเอส จัดพิธีรับพระราชทานเครื่องราชอิสริยาภรณ์ฯ ปี 2564 ให้แก่ข้าราชการและบุคลากรกระทรวงดิจิทัล-หน่วยงานในสังกัด 24 ราย
ดีอีเอส จัดพิธีรับพระราชทานเครื่องราชอิสริยาภรณ์ฯ ปี 2564 ให้แก่ข้าราชการและบุคลากรกระทรวงดิจิทัล-หน่วยงานในสังกัด 24 ราย
เมื่อวันที่ 7 กรกฎาคม 2565 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย และชั้นต่ํากว่าสายสะพาน ประจําปี 2564 ให้แก่ข้าราชการและบุคลากรกระทรวงดิจิทัลเพื่อเศรษฐกิจและสังคม โดยมี ดร.ณัฐพล ณัฏฐสมบูรณ์ รองปลัดกระทรวงดิจิทัลฯ กล่าวรายงาน มีผู้เข้ารับพระราชทานทั้งสิ้น จํานวน 24 ราย ประกอบด้วย สํานักงานรัฐมนตรี 1 ราย สํานักงานปลัดกระทรวง 3 ราย กรมอุตุนิยมวิทยา 8 ราย สํานักงานสถิติแห่งชาติ 12 ราย ณ หอประชุม บริษัท โทรคมนาคมแห่งชาติ จํากัด (มหาชน) ในการนี้มีนางสาวกรรวี สิทธิชีวภาค ผู้ตรวจราชการกระทรวงดิจิทัลฯ เข้าร่วมงานด้วย
**************************
รัฐบาลไทย-ข่าวทำเนียบรัฐบาล-รองนายกรัฐมนตรี “อนุทิน”เตรียมเป็นประธานเปิดงานเทศกาลเที่ยวเมืองไทย ครั้งที่ 40 ส่งสัญญาณความพร้อมการท่องเที่ยววิถีใหม่
วันศุกร์ที่ 18 กุมภาพันธ์ 2565
รองนายกรัฐมนตรี “อนุทิน”เตรียมเป็นประธานเปิดงานเทศกาลเที่ยวเมืองไทย ครั้งที่ 40 ส่งสัญญาณความพร้อมการท่องเที่ยววิถีใหม่
รองนายกรัฐมนตรี “อนุทิน”เตรียมเป็นประธานเปิดงานเทศกาลเที่ยวเมืองไทย ครั้งที่ 40 ส่งสัญญาณความพร้อมการท่องเที่ยววิถีใหม่ ททท.นําเทคโนโลยีช่วยคุมเข้ม Covid Free Event ป้องกันการแพร่ระบาด รัฐบาลเชิญชวนประชาชนร่วมงานระหว่าง 18-22 ก.พ. ณ สวนลุมพินี
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า วันนี้ (18 ก.พ. 65) นายอนุทิน ชาญวีรกูล รองนายกรัฐมนตรีและรมว.สาธารณสุข จะเป็นประธานในพิธีเปิดงานเทศกาลเที่ยวเมืองไทย ประจําปี 2565 ครั้งที่ 40 ณ สวนลุมพินี กรุงเทพฯ ซึ่งเป็นกิจกรรมที่การท่องเที่ยวแห่งประเทศไทย(ททท.) จัดขึ้นเพื่อแสดงถึงความพร้อมของความพร้อมของภาคอุตสาหกรรมท่องเที่ยวของไทยตามแนววิถีใหม่(New normal) สร้างความเชื่อมั่นให้ทั้งนักท่องเที่ยวไทย และต่างชาติให้กลับมาท่องเที่ยวประเทศไทย เป็นไปตามนโยบายของพล.อ.ประยุทธ์ จันทร์โอชา นายกรัฐมนตรีและรมว.กลาโหม ที่ได้มีข้อสั่งการให้ทุกหน่วยงานต่างๆ ใช้โอกาสที่รัฐบาลทยอยเปิดประเทศรับนักท่องเที่ยวร่วมกันพลิกโฉมประเทศ โดยปรับรูปแบบการทํางานให้สอดคล้องกับโลกวิถีใหม่ โดยเฉพาะหากต้องใช้ชีวิตร่วมกับโรคโควิด-19 ซึ่ง ททท. ก็เป็นหน่วยงานแรกๆ ที่ขานรับนโยบายของนายกรัฐมนตรี โดยการเปิดตัวแนวคิดการพลิกโฉมการท่องเที่ยวไทยสู่มิติใหม่ และให้ปี 2565 เป็นจุดเริ่มต้นปีท่องเที่ยวไทย Visit Thailand Year 2022 : Amazing New Chapters เปิดมุมมองการท่องเที่ยวที่ปลอดภัย ประทับใจ และแตกต่าง
น.ส.ไตรศุลี กล่าวว่า รัฐบาลขอเชิญชวนประชาชนร่วมงานเทศกาลเที่ยวเมืองไทยฯ ที่สวนลุมพินี ซึ่งครั้งนี้ซึ่งจัดขึ้นระหว่างวันที่ 18-22 ก.พ. 2565 ภายในงาน ททท. ได้ร่วมกับผู้ประกอบการท่องเที่ยว นํานวัตกรรมและเทคโนโลยีมานําเสนอการท่องเที่ยวของ 5 ภูมิภาคทั่วประเทศ การจําลองแหล่งท่องเที่ยวเพื่อสร้างประสบการณ์ท่องเที่ยวรูปแบบใหม่ มีการจัดโซนสตรีทฟู้ด กทม., เวทีกลางที่มีการแสดงให้ความบันเทิงของศิลปินดารา, โซนการท่องเที่ยวแบบ new normal และเปิดตัวแคมเปญส่งเสริมการท่องเที่ยวในประเทศ “เที่ยวเมืองไทย Amazing ยิ่งกว่าเดิม”  ทั้งนี้ ภายในงานมีมาตรการการป้องกันโควิด-19 ที่เข้มงวด แบบ Covid Free Event ที่นอกจากการ ตรวจวัดอุณหภูมิร่างกาย ลงทะเบียนเข้า-ออก ผ่านแอปพลิเคชันที่ไทยชนะ แสดงหลักฐานการได้รับวัคซีน หรือแสดงผลตรวจ ATK ไม่เกิน 72 ชั่วโมง แล้ว ททท. ยังได้นําแพลตฟอร์ม “เพลินไทย.com” ให้ผู้เข้าร่วมงานได้ประสบการณ์ในการใช้เทคโนโลยีด้านการท่องเที่ยว หรือ Smart Tourism Platform ซึ่งจะช่วยสนับสนุนมาตรการ Covid Free Event โดยผู้ใช้งานสามารถตรวจสอบความหนาแน่นของจํานวนคนในพื้นที่โซนต่างๆ เพื่อหลีกเลี่ยงความแออัด แสดงที่ตั้งของพื้นที่จัดกิจกรรม จุดแสดงสินค้าในแต่ละโซน และการเชื่อมต่อกับผู้ประกอบการด้านการท่องเที่ยวภายในงานด้วย
------------
รัฐบาลไทย-ข่าวทำเนียบรัฐบาล-นายกฯ ชื่นชม เหรียญทองและเงิน จากทีมวีลแชร์เรซซิ่งไทยใน “Tokyo 2020 Paralympics”
วันอาทิตย์ที่ 29 สิงหาคม 2564
นายกฯ ชื่นชม เหรียญทองและเงิน จากทีมวีลแชร์เรซซิ่งไทยใน “Tokyo 2020 Paralympics”
นายกฯ ชื่นชม เหรียญทองและเงิน จากทีมวีลแชร์เรซซิ่งไทยใน “Tokyo 2020 Paralympics”
วันนี้ (29 สิงหาคม 2564) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภูมิใจในความสําเร็จของ พงศกร แปยอ และ อธิวัฒน์ แพงเหนือ ที่สามารถคว้าเหรียญทอง และเงินให้กับประเทศไทย
นายกรัฐมนตรี ชื่นชม พงศกร แปยอ นักกีฬาวีลแชร์เรซซิ่ง 400 เมตร T53 ได้เหรียญทองและทําลายสถิติโลก ในกีฬาพาราลิมปิก เป็นผู้ทําให้เสียงเพลงชาติไทยดังในสนามพาราลิมปิก และอธิวัฒน์ แพงเหนือ เจ้าของเหรียญเงิน วีลแชร์เรซซิ่ง 400 เมตร T 54 รวมทั้ง ภูมิใจกับผลงานของนักกีฬาไทย ทั้งทีมที่สามารถคว้ามาได้ถึง 5 เหรียญแล้ว ขอบคุณการทําหน้าที่อย่างเต็มความสามารถของคณะนักกีฬาและทีมงานเบื้องหลังทุกคนทุกชนิดกีฬา และได้ส่งกําลังใจแก่นักกีฬาทุกคนที่ได้ร่วมแข่งขัน แม้อาจจะไม่ได้รับชัยชนะ ได้แก่ พิเชษฐ์ กรุงเกตุ สายชล คนเจน และภูธเรศ คงรักษ์ นักกีฬาวีลแชร์เรซซิ่ง ซึ่งทุกคนเป็นส่วนสําคัญในการสร้างชื่อเสียงให้ประเทศไทย
โฆษกรัฐบาลกล่าวว่า ขอบคุณในความพยายาม ความทุ่มเทเพื่อสร้างผลงาน ไปยังคณะนักกีฬาและทีมงานทุกคนทุกชนิดกีฬา
รัฐบาลไทย-ข่าวทำเนียบรัฐบาล-พล.อ.ประยุทธ์ จันทร์โอชา เคารพผลการพิจารณาของศาลรัฐธรรมนูญทุกประการ โดยจะหยุดปฏิบัติหน้าที่นายกรัฐมนตรีตั้งแต่วันนี้เป็นต้นไปจนกว่าศาลรัฐธรรมนูญจะมีคำวินิจฉัย
วันพฤหัสบดีที่ 25 สิงหาคม 2565
พล.อ.ประยุทธ์ จันทร์โอชา เคารพผลการพิจารณาของศาลรัฐธรรมนูญทุกประการ โดยจะหยุดปฏิบัติหน้าที่นายกรัฐมนตรีตั้งแต่วันนี้เป็นต้นไปจนกว่าศาลรัฐธรรมนูญจะมีคําวินิจฉัย
พล.อ.ประยุทธ์ จันทร์โอชา เคารพผลการพิจารณาของศาลรัฐธรรมนูญทุกประการ โดยจะหยุดปฏิบัติหน้าที่นายกรัฐมนตรีตั้งแต่วันนี้เป็นต้นไปจนกว่าศาลรัฐธรรมนูญจะมีคําวินิจฉัย
วันที่ 24 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ตามที่ศาลรัฐธรรมนูญรับคําร้องวาระการดํารงตําแหน่ง 8 ปี ของนายกรัฐมนตรี และมีมติเสียงข้างมากให้พลเอก ประยุทธ์ จันทร์โอชา หยุดปฏิบัติหน้าที่ ตั้งแต่วันที่ 24 ส.ค. 65 จนกว่าศาลจะมีคําวินิจฉัยนั้น พล.อ.ประยุทธ์ จันทร์โอชา เคารพผลการพิจารณาของศาลรัฐธรรมนูญทุกประการ โดยจะหยุดปฏิบัติหน้าที่นายกรัฐมนตรีตั้งแต่วันนี้เป็นต้นไปจนกว่าศาลรัฐธรรมนูญจะมีคําวินิจฉัย โดยจะยังคงปฏิบัติหน้าที่ในตําแหน่งรัฐมนตรีว่าการกระทรวงกลาโหมต่อไปตามปกติ โดยในระหว่างนี้ พล.อ.ประวิตร วงษ์สุวรรณ จะปฏิบัติหน้าที่รักษาการแทน และปฎิบัติหน้าที่ร่วมกับคณะรัฐมนตรี โดยมิได้มีผลกระทบอย่างใดต่อการบริหารประเทศ และการปฏิบัติงานของข้าราชการ หรือการดําเนินนโยบายอื่นๆของรัฐบาล
นายอนุชา กล่าวต่อไปอีกว่า “พล.อ.ประยุทธ์ จันทร์โอชา" ขอให้ประชาชนเคารพในผลการพิจารณาของศาลฯ และหลีกเลี่ยงการวิพากษ์วิจารณ์การปฏิบัติหน้าที่ของศาล ทั้งนี้เพื่อให้ประชาชนทุกกลุ่มได้เชื่อมั่นในกฎหมายและหลักนิติธรรมของบ้านเมือง ซึ่งเป็นกลไกสําคัญของการอยู่ร่วมกันในสังคม และช่วยให้ประเทศชาติสงบสุข”
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ผลักดันความร่วมมือทางการค้าและเพิ่มโอกาสส่งออกสินค้าไทยไปตลาดสหราชอาณาจักร เชื่อมั่นสร้างรายได้กลับสู่ภาคเศรษฐกิจของไทย
วันพฤหัสบดีที่ 23 มิถุนายน 2565
​โฆษกรัฐบาลเผยนายกฯ ผลักดันความร่วมมือทางการค้าและเพิ่มโอกาสส่งออกสินค้าไทยไปตลาดสหราชอาณาจักร เชื่อมั่นสร้างรายได้กลับสู่ภาคเศรษฐกิจของไทย
นายกฯ ผลักดันความร่วมมือทางการค้าและเพิ่มโอกาสส่งออกสินค้าไทยไปตลาดสหราชอาณาจักร เชื่อมั่นสร้างรายได้กลับสู่ภาคเศรษฐกิจของไทย
วันนี้ (23 มิ.ย. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งผลักดันความร่วมมือทางการค้า และเพิ่มโอกาสในการส่งออกสินค้าไทยเข้าสู่ตลาดสหราชอาณาจักร หลังจากกระทรวงพาณิชย์ซึ่งนําโดยนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ได้ร่วมประชุมคณะกรรมการร่วมด้านเศรษฐกิจและการค้าไทย-สหราชอาณาจักรครั้งที่ 1 (Joint Economic and Trade Committee: JETCO) ณ สหราชอาณาจักร พร้อมนําคณะเอกชนไทยลงนาม MOU ส่งออกสินค้าและบริการไทยไปยังตลาดสหราชอาณาจักร
โฆษกประจําสํานักนายกรัฐมนตรีกล่าวว่า เมื่อวันที่ 21 มิถุนายน 2565 ที่ผ่านมา กระทรวงพาณิชย์ ได้นําคณะเดินทางเข้าร่วมการประชุมคณะกรรมการร่วมด้านเศรษฐกิจและการค้า ไทย-สหราชอาณาจักร (ระดับรัฐมนตรี) ครั้งที่ 1 (JETCO) ร่วมกับ นางเพนนี มอร์ดอนท์ (H.E. Ms. Penny Mordaunt) รัฐมนตรีด้านนโยบายการค้า กระทรวงการค้าระหว่างประเทศ ของสหราชอาณาจักร ณ กรุงลอนดอน สหราชอาณาจักร ซึ่งทั้งสองฝ่ายได้แลกเปลี่ยนวิสัยทัศน์ พัฒนาความร่วมมือให้เป็นรูปธรรมในทั้งด้านการค้า การเงิน เกษตร อาหารและเครื่องดื่ม ด้านดิจิทัล และการลงทุน ด้วยความมุ่งหวังให้ตัวเลขมูลค่าการค้าระหว่างกันฟื้นตัวกลับมาได้โดยเร็ว ตามเป้าหมายที่วางไว้ 7,000 ล้านเหรียญสหรัฐต่อปี
นอกจากนี้ รองนายกรัฐมนตรีและรัฐมนตรีว่าการกระทรวงพาณิชย์ ยังได้นําคณะเอกชนไทย ผู้ประกอบการสินค้าไทยประเภทต่าง ๆ ได้แก่ ข้าวหอมมะลิ เครื่องปรุงรส ไก่แปรรูป และอาหารสําเร็จรูปแช่แข็ง เข้าร่วมกิจกรรมส่งเสริมการค้า เพื่อสร้างความเชื่อมั่นและภาพลักษณ์อาหารไทยให้แก่ผู้บริโภคชาวสหราชอาณาจักร รวมทั้งเพิ่มโอกาสในการส่งออกสินค้าไทยเข้าสู่ตลาดสหราชอาณาจักร พร้อมทั้งได้เป็นประธานลงนาม MOU ระหว่างผู้ประกอบการไทย–สหราชอาณาจักร ที่ห้าง Wing Yip สาขา Croydon สหราชอาณาจักร ซึ่งเป็นผู้นําเข้าและจําหน่ายปลีก/ส่ง สินค้าอาหารจากเอเชีย มีสินค้าทั้งหมดกว่า 4,500 ชนิด โดยการจัดกิจกรรมร่วมกับห้าง Wing Yip กระทรวงพาณิชย์คาดว่าจะทําให้การนําเข้าสินค้าไทยของห้างฯ ขยายตัวเพิ่มขึ้นเป็น 500 ล้านบาท ในปี 2566
“สหราชอาณาจักรนับเป็นตลาดที่มีศักยภาพและมีกําลังซื้อสูง สินค้าไทย อาหารไทย และร้านอาหารไทยต่างได้รับความนิยม และมีการขยายตัวสูงในตลาดสหราชอาณาจักร ซึ่งรัฐบาลภายใต้การนําของนายกรัฐมนตรีมุ่งผลักดันความร่วมมือทางด้านเศรษฐกิจกับมิตรประเทศ เพื่อกระตุ้นให้เกิดการค้า การลงทุนระหว่างประเทศ ตลอดจนหาตลาดใหม่ๆ เพื่อเพิ่มโอกาส รวมทั้งส่งเสริมการส่งออกสินค้าและบริการ เพื่อเป็นรายได้กลับสู่ภาคเศรษฐกิจของไทย” นายธนกรฯ กล่าว